Almuevennen, 1843-11-01
Det er fremdeles foreslaaet, at corporlig Revselse kun maa finde Sted for særdeles nøie bestemte Forseelser, og da kun efter Krigsrets=Dom. Dette formener Comiteen vil komme under Overveielse ved den bebudede Revision af den militaire Lovgivning, og den skal derfor kun bringe i Forslag, at det maa blive indskærpet Etaten, at vise den høist mulige Skaansel ved Anvendelsen af denne Straffeart. – Endvidere er det foreslaaet, saafremt det maatte findes betænkeligt, ganske at forbyde vilkaarlig corporlig Revselse, at det da maatte blive befalet, at de, som uddele saadan Straf, samme Dag have at indgive Jndberetning derom til Regimentets, Bataillonens eller Corpsets Commandeur. Dette er alt befalet forsaavidt Straffen er dicteret; men Comiteen anseer det anvendeligt, naar nogle enkelte Rap gives for at bevirke Agtpaagivenhed, og maa i saa Henseende henholde sig til det forhen Yttrede. Endelig er der foreslaaet, at den Recrut eller Soldat, som anseer sig forurettet eller mishandlet, maa klage directe til sin Regiments= eller Bataillonschef, eller, hvis han foretrækker det, til Brigadechefen. Efter det Foranførte er saadan Ret forbeholdt enhver Soldat ved de aarlige Mynstringer, og da det ved Parolbefalingen af 2 August 1803 er indskærpet enhver Officier at antage, anbefale og understøtte enhver billig Klage, saa vilde Fornegtelsen af Menigmands Ret paadrage Officieren en alvorlig Straf. En Udvidelse af denne Ret tør Comiteen ei tilraade, da den for Militairet høist vigtige Disciplin derved vilde svækkes. At der, som ligeledes er bragt i Forslag, indtil almindelig Værnepligt er indført, skulde af Amtsraadet udnævnes et civilt Tilsyn, bestaaende af 2de Mænd i det Amt, hvori Rekrutterne indøves, der maatte være tilstæde under Øvelserne, og som efter endt Skoletid havde at indgive allerunderdanigst Rapport til Hs. M. Kongen og Rekrutternes Behandling i det Hele, maa aldeles fraraades som upractisk. Comiteen skulde dog herved gjøre opmærksom paa, at efter den nye Organisation af Landmilitair-Etaten er det Majorens Pligt, stadig at have Tilsyn med Ovelserne, hvilket vel og hidtil har været Tilfældet, men for at han dertil kan have den fornødne Tid, har han nu ikke Escadron eller Compagni. Denne Stabsofficier vil altsaa meget ofte overvære Recrutternes Dressur, og da han skal paasee, at de kgl. Ordrer følges, vil det være hans Pligt at værne imod al vilkaarlig Behandling af Mandskabet, hvorfor det og tør haabes, at Anledning til Klage over haard Behandling for Fremtiden, vil bortfalde. Som Følge heraf tillader Comiteen sig at foreslaae: At Forsamlingen indgaaer med allerunderdanigst Petition til Hs. Majestæt om: 1) At det, endnu forinden den militaire Lovgivning bliver revideret og forandret, overeensstemmende med de humanere Principer, der i andre Grene af Lovgivningen have gjort sig gjældende, maatte blive ved en Parolbefaling indskærpet samtlige Brigade chefer, Bataillons- og Regimentscommandeurer, at vaage over, at de Lovbestemmelser, der ere givne for at forebygge Misbrug af den de militaire Superieurer tilkommende Correctionsret, nøie overhol2) At den Correction af 25 Stokkeprygl, som maa tildeles nogen Soldat eller Rekrut uden efter Lov og Dom, maa blive nedsat til et mindre Antal.